সার্ভাইভার সিরিজ (২০০৮)
সার্ভাইভার সিরিজ একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র, স্ম্যাকডাউন এবং ইসিডাব্লিউয়ের জন্য প্রযোজনা করেছে, যা সার্ভাইভার সিরিজ কালানুক্রমিকের অধীনে প্রচারিত দ্বাবিংশ অনুষ্ঠান ছিল। এই অনুষ্ঠানটি ২০০৮ সালের ২৩শে নভেম্বর তারিখে মার্কিন যুক্তরাষ্ট্রের ম্যাসাচুসেটসের বস্টনের টিডি ব্যাংকনর্থ গার্ডেনে অনুষ্ঠিত হয়েছে; যা ২০০৬ সালের সামারস্ল্যামের পর এই মাঠে ডাব্লিউডাব্লিউইর প্রথম অনুষ্ঠান ছিল। প্রাক-প্রদর্শনে একটিসহ মূল অনুষ্ঠান মিলিয়ে সর্বমোট সাতটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের মূল ম্যাচে টিম অরটন সার্ভাইভার সিরিজ ম্যাচে টিম বাটিস্টাকে পরাজিত করেছে। অন্যান্য শীর্ষস্থানীয় ম্যাচে, জন সিনা ওয়ার্ল্ড হেভিওয়েট চ্যাম্পিয়নশিপের জন্য আয়োজিত একক ম্যাচে ক্রিস জেরিকোকে এবং ডাব্লিউডাব্লিউই চ্যাম্পিয়নশিপ ম্যাচে এজ ভ্লাদিমির কজলভ ট্রিপল এইচকে পিনফলের মাধ্যমে পরাজিত করেছে।